《靖江寓舍》
清代·夏炜如

地僻曾无驿骑迎，皖南传说贼初平。寒消应许冰全泮，夜静偏惊月尚明。

挥洒烟云推老辈，主持风雅仗先声。马洲亦有孤山在，未访梅花恐不情。

作者简介：字永曦，咸丰四年甲寅恩贡。少孤力学，尤擅词章，为李养一高足弟子。光绪三年，重游泮水。年七十九卒。著有軥录斋集。邑志传文苑。